Боян Бойчев
Хазарт

chitanka.info

Крупието раздава жетоните,

Тази нощ мой е света,

Изгорели са ми навярно бушоните,

Пак залагам на далечна звезда.

Отново се завърта луната,

Подхвърлена по окръжността,

Имала е главата да пати —

Аз вярвам във възможността.

Спрете всички залозите,

Тази нощ май ми върви.

Напразно защо се тревожите,

Защо мигате, мои звезди?

Извадете от портфейлите вяра,

Пръснете я за красиви неща!

И нощта е понякога бяла —

Аз вярвам в мойта звезда.

ноември 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.